ตั้งทีมสอบ วิระชัย คลิปเสียงหลุด คุย ผบ.ตร. เรียกสื่อดังให้ปากคำ
บช.ก.ตั้ง พล.ต.ต.ปัญญา เป็น หน.ชุดคดีคลิปเสียงหลุด บิ๊กต้อย คุย บิ๊กแป๊ะ เตรียมเรียก ดนัยผู้จัดรายการเจาะลึกทั่วไทย สอบปากคำในฐานะพยานเมื่อวันที่ 26 ก.ค.63 พล.ต.ต.จิรภพ ภูริเดช ผบก.ป.เปิดเผยถึงการดำเนินคดี พล.ต.อ.วิระชัย ทรงเมตตา รอง ผบ.ตร.ว่า ขณะนี้ได้มีหนังสือคำสั่งแต่งตั้งคณะทำงานคดี พล.ต.อ.วิระชัย จากกองบัญชาการตำรวจสอบสวนกลาง (บช.ก.) ส่งกลับมาแล้ว โดยในคำสั่งแต่งตั้งให้ พล.ต.ต.ปัญญา ปิ่นสุข รอง ผบช.ก.เป็นหัวหน้าคณะ สำหรับในส่วนของกองปราบปราม ได้มอบหมายให้ พ.ต.อ.มนตรี เทศขัน รอง ผบก.ป.เป็นรองหัวหน้าชุด ส่วนชุดพนักงานสอบสวนจะมี พ.ต.อ.ธงชัย อยู่เกษ ผกก1.บก.ป. และพนักงานสอบสวน กก.1.บก.ป. ร่วมคณะดังกล่าวมีรายงานว่า คณะทำงานที่ตั้งขึ้นจะดูในรายละเอียดของผลการตรวจสอบข้อเท็จจริง ของคณะกรรมการตรวจสอบข้อเท็จจริง ที่มี พล.ต.อ.ชนสิษฎ์ วัฒนวรางกูร จเรตำรวจแห่งชาติ ที่ได้ดำเนินการไปก่อนหน้านี้ แล้วนำมาตรวจสอบควบคู่กันไป จากนั้นจะมาพิจารณาอีกครั้งว่า มีบุคคลใดบ้างที่เกี่ยวข้องจะต้องถูกเชิญตัวมาสอบปากคำ ซึ่งขณะนี้ยังไม่สามารถระบุได้ว่า จะมีใครหรือเรียกมาสอบปากคำได้วันไหน เนื่องจากการสืบสวนสอบสวนเป็นไปในรูปแบบของคณะทำงานร่วมกันรายงานข่าวแจ้งอีกว่า สำหรับพยานบุคคลที่พนักงานสอบสวนกองปราบปราม อยู่ระหว่างการเตรียมออกหมายเรียกเชิญตัวมาคือ นายดนัย เอกมหาสวัสดิ์ หรือ หมาแก่ ผู้จัดรายการ เจาะลึกทั่วไทย Inside Thailandทางช่อง 9 MCOT มาสอบปากคำในฐานะพยานของคดี เนื่องจากเป็นบุคคลแรกที่นำคลิปเสียงการสนทนาระหว่าง พล.ต.อ.จักรทิพย์ และ พล.ต.อ.วิระชัย ซึ่งตกเป็นผู้ถูกกล่าวหาในคดีนี้ไปเผยแพร่สู่สาธารณะ โดยจะสอบปากคำในประเด็นถึงที่มาที่ไปของการได้มาของคลิปเสียงดังกล่าวว่า ได้มาอย่างไร และจากผู้ใด
บช.ก.ตั้ง พล.ต.ต.ปัญญา เป็น หน.ชุดคดีคลิปเสียงหลุด บิ๊กต้อย คุย บิ๊กแป๊ะ เตรียมเรียก ดนัย ผู้จัดรายการเจาะลึกทั่วไทย สอบปากคำในฐานะพยาน 
บิ๊กต้อย,วิระชัย ทรงเมตตา,คลิปเสียง,คลิปเสียงหลุด,ผบ.ตร.,ตั้งทีมสอบ,ข่าวทั่วไป